 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**20 SEPTEMBRIE 2017**

Ca urmare a solicitării de emitere a acordului de mediu adresată SC PANDORA LEGEND SRL, din municipiul Bistriţa, B-dul Republicii, nr. 2, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 6428/6.06.2017, ultima completare la nr. 10645/19.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20*.09.2017*, că proiectul *„Modernizare şi extindere clădiri existente, realizare abator, carmangerie şi corp administrativ”*, amplasat în localitatea Şieu Măgheruş, intravilan, comuna Şieu Măgheruş, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2,*

*- la punctul 7, lit. f): “abatoare” şi*

*- la punctul 13, lit. a: „orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;*

*b) proiectul presupune utilizarea unui teren cu suprafața totală de 6.446, proprietate privată a S.C. PANDORA LEGEND S.R.L., pe care există următoarele construcţii cu suprafaţa construită de 4305,41**m2****:***

* *Sc existentă= 3826,00 m2 din care, propusă spre modernizare S= 1.672 m2, iar 2145 m2 hală existentă (C4) care nu face obiectul prezentului proiect.*
* *Alei carosabile = 1.980,59 m2,*
* *Punct de colectare deșeuri = 40,00 m2,*
* *Spaţiu verde = 120,00 m2.*

*c) prin proiect se propune modernizarea și extinderea unor clădiri existente cu scopul de a realiza spații cu funcțiunea de abator, carmangerie și corp administrativ:*

1. *Modernizare construcții:*

* *modernizarea spațiilor construite existente (C10 și C12), cu S= 1.672 m2:*

*- în clădirea C12, cu suprafața de 482,0 m2, care va fi modernizată și mansardată se vor amenaja spațiile administrative,*

*- în clădirea C10, cu suprafața de 1190 m2 vor fi amenajate spațiile de producție (abator, carmangerie).*

1. *Extinderi cu construcții noi cu suprafaţa totală de 486,98 m2:*

*1) construirea unor clădiri alipite construcțiilor existente, cu suprafaţa totală de Sc=446,98 m2 astfel:*

*- clădireîn regim de înălțime parter, parțial etajat, cu suprafața de 390,12 m2, care va cuprinde la parter săli de producție și depozitare, iar la etaj sală de mese, grupuri sanitare, vestiare;*

*- construcţii alipite tot la corpul de clădire C10, astfel:*

*- sala livrare şi tablou electric, cu Sc = 45,82 m2,*

*- laborator veterinar şi grup sanitar, cu Sc = 23,47 m2,*

*- extindere depozit carcase porci, cu Sc= 7,57 m2.*

*2) construirea unei clădiri cu funcţiunea de casă poartă cu Sc= 20 m2.*

*3) construirea următoarelor bazine: bazin decantor-separator de grăsimi, tricompartimentat ,betonat, cu V= 175 m3, bazin betonat vidanjabil cu V = 200 m3 pentru apele limpezite, bazin cu o capacitate de 125 m3 pentru conţinutul stomacal, pentru grăsimi şi partea grosieră din bazinul decantor-separator, fosă septică betonată vidanjabilă, cu V= 72 m3 pentru ape uzate menajere, bazin metalic pentru colectarea sângelui cu volum de 80 m3;*

***Construcțiile vor avea următoarele caracteristici:***

1. *Corp administrativ (S= 482 m2) – clădire cu parter și mansardă care va conține la parter: o spălătorie – pentru echipamente de lucru, centrală termică doar pentru preparare apa calda menajera, casă scară, vestiar filtru pentru femei, vestiar filtru pentru bărbați, holuri de circulație, bucătărie, magazie alimente și sală mese, iar la mansardă : casă scară, hol de circulație, sală ședințe, 10 birouri, grup sanitar femei și grup sanitar bărbați.*
2. *Casa poarta (S= 20 m2) este o clădire pe parter care conține birou, grup sanitar și hol circulație.*
3. *Abator și carmangerie (S= 1190 m2) este o clădire cu parter și parțial etaj compusă din:*

*- clădire existentă modernizată: sală așteptare porci, sală abatorizare (înjunghiere, sângerare, depilare), sală abatorizare (eviscerare, despicare, ISV carcase și organe), depozit mațe, spălare mațe, golire masă gastro, vestiar pentru zona de mațe, depozit organe, tablou electric, sală suspecte, sală confiscate, birou veterinar cu grup sanitar, laborator trichina, vestiar pentru zona de abatorizare, spălare echipamente, depozit carcase porci (50 capete), sală calificare-zvântare, depozit carcase porci (50 capete), sală livrare și recepție carcase, hol circulație, sala tranșare, depozit carne tranșată, sală tocare, sală masare injectare, hol circulație, depozit materiale ambalare, sală ambalare proaspete, sală frig, sală cimber, celulă proaspete, sală ambalare etichetare, sală rame, sală umplere, celulă proaspete, pregătire membrane naturale, pregătire membrane artificiale, preparare condimente, hol tehnic, hol circulație, grup sanitar, depozit materiale curățenie, casă scară.*

*- clădiri extinderi propuse: sală livrare proaspete, tablou electric, depozit membrane artificiale, depozit membrane naturale, depozit material de curățenie, cazan fierbere, sală răcire, magazie lemne, centrală termică, celule escare, celulă fierbere și afumare, hol tehnic, casă scară, sală spălare navete, celulă produse semiafumate, sală produse afumate, sală livrare.*

*4). clădire existentă fost post transformare parte din clădirea C12:*

*- parter: hol tehnic, sală ambalare, două depozite produse finite*

*- etaj parțial existent modernizat:- birou, sas, grup sanitar, spălătorie, hol*

*- etaj parţial propus: vestiar filtru bărbați, vestiar filtru femei, holuri circulaţie, sală mese, casă scară.*

*d) capacitatea va fi: - pentru abator porcine: 12 buc./h, program de 8 ore/zi - (10,50 t carcasă/zi)*

*- pentru carmangerie: carne carcasă - 4 tone/zi din cele 10,50 t (restul fiind comercializată sub formă de carcasă),*

*- spaţiile vor fi dotate cu următoarele utilaje:*

*- pentru linia de abatorizare vor fi montate următoarele echipamente: elevator electric, accesoriu de dubla din aluminiu, pompă sânge, cârlig alunecare cu lanț agățare, țeavă transport, mașină de opărire/depilare, mașină inox pe role pentru preluare porci, linie transport, conveior transport, cabină spălare sorturi, sterilizator cuțite, rigola de recoltare sânge, mașină de curățat mațe, staţie frig care utilizează freon ecologic, cameră frig pentru suspecte, etc.*

*- pentru carmangerie: cântare, kutter, maşină de umplut, maşină de tocat, clipsator, maşină de injectat, tumblere, ghilotină, malaxor, linie fabricare pastă mici şi carne tocată, celule de afumare, maşină de ambalat sub vid, maşină de spălat navete, agregate frig pe freon,*

*- alimentarea cu apă în scop menajer, tehnologic și de spălare-igienizare spațiu de producție se va realiza prin branșament din rețeaua existentă pe proprietate, rețea administrată de societatea S.C. AQUABIS S.R.L.*

*e) evacuarea apelor uzate:*

*1) cele provenite din zona de sacrificare se vor colecta în bazin de inox de 1 m3, de unde se vor preda la SC PROTAN SA;*

*2) cele provenite din procesul tehnologic, de la spălarea utilajelor şi a spaţiilor tehnologice vor fi evacuate în staţie de epurare mecano-biologică cu capacitatea de 12 m3/zi, compusă din:*

*- treapă de preepurare - sunt colectate un bazin decantor-separator cu V= 175 m3 compartimentat în bazin decantor de 33 m3 şi compartiment separator de grăsimi de 142 m3;*

*- treapta biologică compusă din reactor biologic SBR de 200 m3, structurat în compartiment de omogenizare-egalizare de 70 m3, 2 compartimente pentru aerare de 30 m3 echipate cu sistem de aerare cu membraneclasice şi filtru biologic, staţie de pompare cu compartiment stocare ape epurate de 40 m3, 2 pompe şi compartiment de stocare nămol în exces de 20 m3;*

*- nămolul va fi transvazat în compartimentele de aerare, iar apa epurată va fi utilizată la spălarea halelor de creştere a suinelor şi va urma circuitul dejecţiilor în cele 6 bazine de depozitare dejecţii cu volum total de 7200 m3;*

*3) apele uzate menajere atât din spațiul de producție, cât și de la corpul administrativ sunt dirijate si colectate în fosă septică betonată vidanjabilă, cu V= 50 m3.*

*4) apele pluviale vor fi conduse prin pantele platformelor betonate către terenurile cu spatii verzi din zonă;*

*f) încălzirea spațiilor și apa caldă menajeră vor fi asigurate de centrala termică pe CLU cu o putere de 700kW;*

*g) deșeurile:*

*- menajere, deșeuri de ambalaje vor fi colectate selectiv și stocate temporar în recipiente și containere, pe o platformă special amenajată, betonată, cu suprafața de 40 m2;*

*- tehnologice vor fi depozitate în camere frigorifice, conţinutul stomacal, grăsimile şi partea grosieră din decantorul separator vor fi stocate în bazinul cu o capacitate de 125 m3, iar sângele va fi stocat în bazinul metalic special pentru sânge cu capacitate de 80 m3,până la ridicarea acestora de către societăţi autorizate în eliminarea acestora;*

*h) în zonă se desfăşoară alte activităţi dar efectul cumulativ al acestora nu este semnificativ;*

*i) Proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

*j) Proiectul nu este situat în arie dens populată.*

*k) Nu se utilizează tehnologii care să inducă risc de accidente.*

*l) Prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*m) documentaţia conţine Avizul de Gospodărire a Apelor nr. 225 din 18.09.2017, emis de Administraţia Bazinală de Apă Someş-Tisa:*

*n) Din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*o) anunţurile publice privind depunerea solicitării de emitere a acordului de mediu au fost mediatizate prin: afişare la sediul Primăriei Şieu Măgheruş, publicare în presa locală, afişare pe site-ul şi la sediul APM Bistriţa-Năsăud.*

*Nu s-au înregistrat contestaţii/observații/comentarii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu.*

*3. Se va amenaja un spaţiu cu suprafaţa betonată, dotat cu recipienţi inscripţionaţi, pentru depozitarea provizorie, selectivă, a deşeurilor rezultate din activitate.*

*Deşeurile rezultate, atât în etapa de realizare a investiţiei cât şi în perioada de funcţionare a obiectivului, se vor colecta selectiv şi vor fi preluate de firme autorizate.*

*Deşeurile menajere vor fi transportate şi depozitate prin relaţie contractuală cu operatorul de salubritate.*

*4. Se interzice depozitarea necontrolată a deşeurilor (direct pe sol, etc.) ca şi incinerarea lor.*

*5. Suprafaţa de teren ocupată temporar pe perioada executării lucrărilor trebuie limitată la strictul necesar şi va fi adusă la starea iniţială după terminarea lucrărilor.*

*6. Se vor lua toate măsurile necesare pentru:*

*- evitarea scurgerilor accidentale de produse petroliere de la mijloacele de transport utilizate;*

*- evitarea depozitării necontrolate a materialelor folosite şi a deşeurilor rezultate;*

*- asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

*7. Autovehiculele şi utilajele folosite pe parcursul execuţiei lucrărilor vor respecta normele şi prevederile privind emisiile de noxe şi de zgomot.*

*Mijloacele de transport şi utilajele folosite vor fi întreţinute corespunzător, pentru a se evita emisiile de noxe în atmosferă şi scurgerile accidentale de carburanţi şi lubrifianţi.*

*Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

*8. Se interzice accesul de pe amplasament pe drumurile publice cu utilaje, maşini de transport necurăţate.*

*9. La terminarea lucrărilor se vor îndepărta atât materialele rămase neutilizate cât şi deşeurile rezultate în timpul lucrărilor, iar suprafeţele de teren afectate de lucrările de execuţie vor fi aduse la starea iniţială.*

*10. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*11.* *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistriţa-Năsăud al Gărzii Naţionale de Mediu, pentru verificarea conformării cu actul de reglementare. În vederea desfăşurării activităţii se va solicita revizuirea autorizaţiei integrate de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU,

AVIZE, ACORDURI AUTORIZAȚII,

biolog-chimist Sever Ioan ROMAN

ing. Marinela Suciu

Întocmit,

ing. Livia Puşcaş